《月华清 中秋玩月》
清代·葛秀英

秋半明中，月圆名半，素辉千里如昼。高卷珠帘，一片玻璃凉透。

晚风起、雾约柔鬟，银汉斜、露侵罗袖。稽首。向嫦娥借问，广寒寒否。

最爱深闺独守。如此良宵，尽堪消受。觅句孤行，踏损苍苔微溜。

问前生、千古同心，期后会、一年别久。孤负。怕云遮光掩，秋催人瘦。

作者简介：葛秀英，字玉贞，吴门人，梁溪秦鏊侧室。其母梦吞梅花而生。玉贞性又爱梅，故以“淡香”名其楼，卒年十九。